sa gabing itoy mangagsisiilandang ang mga lalong mapanganib na maniniil, ang mga maniniil na walang muwang, ang mga nagkakanlong sa likod ng dios at ng pamahalaan, na ang kanilang mga pamamaslang ay hindi napaparusahan sapagkat walang makausig sa kanila! sa gabing ito madidingig ng pilipinas ang putok na dudurog sa walang wastong monumento na pinadali ko ang pagkabulok! si basilio ay uulig ulig: ang kaniyang mga labiy gumagalaw nang walang mapalabas na tunog, nararamdaman niyang hindi maikilos ang kaniyang dila, nanunuyo ang kaniyang ngalangala. noon lamang niya nakita ang marahas na tubig na napagdidingig niyang sinasabi, na wariy tinigis sa dilim ng mga mapapanglaw na tao, na lantad na kalaban ng kalipunan. ngayoy nasa sa harap niya, malinaw at naninilawnilaw, na ibinubuhos ng boong pag iingat sa loob ng mapanutong granada.